A Vancouver az utolsó pillanatokban fordított
A Pittsburgh simán kapott ki Ottawában
2010. december 27., Hétfő 15:52
A Canucks kétgólos hátrányban volt a második negyedben az Edmonton ellen, de előbb egyenlítettek, majd 24 másodperccel a vége előtt a győzelmet is megszerezték. Crosbyék sima vereséget szenvedtek az Ottawától. A Los Angeles-Anaheim meccsen öt gól esett a második harmadban, azon kívül nem sok minden történt.
Karácsony másnapján nagyüzem volt az NHL-ben, és a tizenegy meccsen több érdekesség is történt. Például a Vancouver a második harmadban kétgólos hátrányba került az Oilers ellen, de ez után egy perccel ők is elkezdték a gólgyártást. A harmadik játékrész elején egyenlítettek, majd kevesebb mint fél perccel a mérkőzés vége előtt Bieksa megszerezte a győztes találatot is.
A Pittsburgh néhány vereség után visszavette a liga első helyét, de valószínűleg megint el fogják veszíteni, mivel 3-1-re kikaptak az Ottawától. Nagyon nem ment a Pingvineknek, az egyetlen góljukat is az utolsó harmad vége felé szerezték Crosby révén.
Dallasban az NHL-ben ritkán látható módon csak egyszer találtak be a csapatok. A második húsz perc közepén Turris szerezte meg a vezetést a vendég Phoenixnek, amit meg is tartottak a meccs végéig.
Los Angelesben is csak a második harmadban született gól, de akkor öt. Négyet a hazai Kings, egyet a vendég Anaheim szerzett, így a Kacsák simán kikaptak.
A Tampa Atlantában tudott nyerni hosszabbítás után. A rendes játékidőben 2-2-re végeztek a csapatok, és a hirtelen halálban Lecavalier második góljával nyert a Lightning.
New Jersey Devils-Toronto Maple Leafs 1-4New York Islanders-Montreal Canadiens 4-1Carolina Hurricanes-Washington Capitals 2-3Atlanta Thrashers-Tampa Bay Lightning 2-3 - hosszabbítás utánChicago Blackhawks-Columbus Blue Jackets 4-1St. Louis Blues-Nashville Predators 2-0Minnesota Wild-Detroit Red Wings 1-4Ottawa Senators-Pittsburgh Penguins 3-1Dallas Stars-Phoenix Coyotes 0-1Vancouver Canucks-Edmonton Oilers 3-2Los Angeles Kings-Anaheim Ducks 4-1 megosztom